رانی (اداکارہ)

تھا یقین کہ آئیں گی یہ راتاں کبھی جیسے لازوال گیتوں کو اپنے رقص سے امر بنا دینے والی پاکستانی فلم انڈسٹری کی معروف اداکارہ رانی 8 دسمبر 1946ء کو ملک محمد شفیع اور اقبال بیگم کے گھر لاہور میں پیداہوئیں۔ رانی کا اصل نام ناصرہ تھا،ہدایتکار انور کمال پاشانے ناصرہ کورانی کے نام سے 1962ء میں اپنی فلم محبوب میں متعارف کرایا۔
کہتے ہیں ناکامی، کامیابی کی طرف پہلی سیڑھی ہوتی ہے اور یہ کہاوت اداکارہ رانی پر صادق آتی ہے۔ پاکستان کی دلکش اداکارہ رانی کو بھی پہلے پہل ناکامی کا منہ کئی بار دیکھنا پڑا یکے بعد دیگرے ان کی دس فلمیں بری طرح ناکام ہوئیں جس کی وجہ سے رانی پر بدقسمت اداکارہ کا ٹھپا لگ گیا۔ مگروحید مراد ان کے لیے خوش قسمت ثابت ہوئے اور 1967ء میں ہدایتکار حسن طارق کی فلم دیور بھابی کی کامیابی کے بعد رانی کی قسمت کا ستارہ چمک اٹھا۔ اس فلم کا گیت اے رات بتا کیا ان سے کہے بہت مقبول ہوا۔
اس سے اگلے سال ہی ان کی ایک اور سپر ہٹ فلم بہن بھائی ریلیز ہوئی جو سپرہٹ ثابت ہوئی، اس کے گیت جیسے ہیلو ہیلو مسٹر عبد الغنی، نے تو مقبولیت کی تمام حدود کو عبور کر لیا۔
تاہم رانی کو بام عروم پر پہنچانے والی فلم 1970ءمیں ریلیز ہونے والی انجمن تھی جس کے بعد انھوں نے کبھی پیچھے موڑ کر نہیں دیکھا۔ اس فلم کے تمام گیت انتہائی معروف ہوئے، جیسے اظہار بھی مشکل ہے کچھ کہہ بھی نہیں سکتے یا آپ دل کی انجمن میں حسن بن کر آ گئے ہو وغیرہ۔
اس کے بعد ان کی فلم تہذیب اور ان کی زندگی کی سب سے ہٹ فلم امراؤ جان ادا ریلیز ہوئی۔ اس فلم کے گیتوں نے بھی تہلکہ مچایا، جیسے جو بچا تھا وہ لٹانے کے لیے آئے ہیں، اس کے رانی کی یکے بعد دیگرے ان کی سپر ہٹ فلمیں آتی چلی گئیں، جن میں ایک گناہ اور سہی، بہارو پھول برساؤ، ناگ منی اور ثریا بھوپالی وغیرہ قابل ذکر ہیں۔
اردو کے ساتھ ساتھ رانی نے پنجابی فلموں میں بھی نمایاں کامیابی حاصل کی، جن میں چن مکھناں سب سے نمایاں تھی، جس کا گیت چن میرے مکھناں آج تک مقبول ہے۔
فلموں میں بے انتہا کامیابی کے باوجود رانی ازدواجی زندگی کے سکون سے محروم رہی جس کا انھیں ہمیشہ افسوس رہا۔ انھوں نے تین شادیاں کیں۔ انھیں کینسر جیسا جان لیوا مرض لاحق تھا،جس کے باعث وہ27مئی 1993 کو 46برس کی عمر میں انتقال کر گئیں۔

 حوالہ جات 

زمرہ:1946ء کی پیدائشیں
زمرہ:1993ء کی وفیات
زمرہ:بیسویں صدی کی پاکستانی اداکارائیں
زمرہ:پاکستانی سنی
زمرہ:پاکستانی فلمی اداکارائیں
زمرہ:پاکستانی ماڈل خواتین
زمرہ:پاکستانی مسلم شخصیات
زمرہ:پنجابی خواتین
زمرہ:پنجابی شخصیات
زمرہ:لاہور کی اداکارائیں
زمرہ:لاہوری شخصیات
زمرہ:نگار اعزاز جیتنے والی شخصیات
زمرہ:پشتو سنیما کی اداکارائیں
زمرہ:پنجابی سنیما کی اداکارائیں
زمرہ:اردو سنیما میں اداکارائیں
زمرہ:پاکستانی ٹیلی ویژن اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:صوبہ پنجاب (برطانوی ہند) کی شخصیات
زمرہ:1366ھ کی پیدائشیں
زمرہ:لاہور میں پیدا ہونے والی شخصیات
زمرہ:کراچی میں وفات پانے والی شخصیات